text: [{"text_idx": "#000000", "text": "Kune na yago ni tamata ena dua na kato e Niusiladi."}, {"text_idx": "#000002", "text": "Era saga mera lesuva tale na ovisa mai Niusiladi na gaunisala a muria mai e dua na kato ni oti na nodratou mai raica e dua na vuvale na yago ni tamata ni tawa tu e loma. Ratou volia na kato na vuvale oqo ena dua na veivoli ka vakatokai na \u201cauction\u201d ena dua na vanua ni vale ni maroroi iyaya."}, {"text_idx": "#000003", "text": "Sa tekivu yavala na tabana ni ovisa mai Okaladi ena kena raici lesu tale na i tukutuktu me baleti ira era a yali kei na kena sagai me kilai se o cei mada e tawa tu ena kato oya."}, {"text_idx": "#000004", "text": "Vei ira na dau volia na veiyaya makawa vaka oqo , e dau sega na nodra gauna mera vakaraica vinaka nai yaya e volitaki ni bera nira volia."}, {"text_idx": "#000005", "text": "E qai kilai ga nira sa tekivu boica tiko nai boi na vei vuvale kara tiko voleka ena nodratou vale na a volia mai na kato oqo. Kaya e dua ka dau veiqaravi ena vanua era dau maroroi kina na mate , ni gauna ga e boica kina o koya nai boi oya , sa vakadeitaka saraga ni iboi ni tamata mate."}, {"text_idx": "#000006", "text": "Sa sagai tikoga ena gauna oqo me kilai se na yagoi cei ka tawa tu e loma , kei na taro levu era taroga tiko na tabana ni ovisa , na cava e vuni nona mate."}]